
Par dārzkopības kooperatīvās sabiedrības “LAZDAS” projekta
“Ceļa izbūve un remonts DKS “LAZDAS” koplietošanas teritorijā” finansējumu
Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 28.septembrī saņemts dārzkopības kooperatīvās dārzkopības “LAZDAS” (turpmāk – DKS “LAZDAS”) pieteikums (reģistrēts ar Nr. ONP/1.1./26/6798-SD) ar lūgumu piešķirt pašvaldības finansējumu projekta “Ceļa izbūve un remonts DKS “LAZDAS” koplietošanas teritorijā” īstenošanai. 

Pieteikumam pievienoti šādi dokumenti: 

1. projekta apraksts;

2. kadastra kartes grafisks pielikums;

3. DKS “LAZDAS” statūtu kopija (apstiprināti 01.10.2022. biedru kopsapulcē, 4.prot./2022);

4. Uzņēmumu reģistra izziņa;

5. 27.09.2026. Valsts ieņēmumu dienesta izziņa par VID administrēto nodokļu (nodevu) parāda neesamību;

6. DKS “LAZDAS” 26.09.2026. biedru kopsapulces protokols Nr.02/2025 (3.p.);

7. SIA “Agrosēta” 28.09.2026. provizoriskā tāme;

8. bankas norēķinu konta rekvizīti;

9.  10.11.2010. Lauku apvidus zemes nomas līguma Nr.287 kopija.

Izvērtējot Pašvaldības rīcībā esošo informāciju un ar lietu saistītos apstākļus, konstatēts:

Ar Olaines novada pašvaldības domes 2026.gada 28.janvāra sēdes lēmumu “Par Olaines novada pašvaldības budžetu 2026.gadam” noteiktas pašvaldības 2026.gada budžeta prioritātes – izglītība, sociālā aizsardzība, novada attīstība un teritorijas labiekārtošana.
Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai atbilstoši Olaines novada domes 2012.gada 24.oktobra noteikumu Nr.1 „Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” (turpmāk – Noteikumi) prasībām un atbilstoši Noteikumu 8.1.apakšpunktam piešķir finansējumu iekšējo pievadceļu pie nekustamajiem īpašumiem izbūvei.
Atbilstoši Noteikumu 3.1  punkta noteikumiem par Pretendenta iesniegto koplietošanas zemes labiekārtošanas pasākumu projektu Pašvaldības finansējums tiek sniegts pēc katra iepriekšējā gada uz kārtējā gada 1.janvāri saņemtā nekustamā īpašuma nodokļa (turpmāk tekstā NIN) apmēra no konkrētās dārzkopības sabiedrības nekustamā īpašumu visiem īpašniekiem un konkrētās atbilstoši dārzkopības sabiedrības teritorijā atrodošajos nekustamajos īpašumos deklarētajam iedzīvotāju skaitam, atbilstoši šādai atbalsta intensitātei:

	Deklarēto personu intensitāte %
	Atbalsta intensitāte %

	Līdz 25
	50

	26-40
	60

	41-55
	70

	56-70
	80

	71 un vairāk
	90


Saskaņā ar Noteikumu 3.2  punktu, ja iesniegtā projekta kopsumma pārsniedz saņemtā NIN apmēru, finansējums tiek piešķirts līdz 50 % apmēra no iesniegtā projekta realizēšanai nepieciešamā finansējuma no summas, kura pārsniedz NIN.

Uz 2026.gada 1.janvāri no DKS “LAZDAS” atrodošos nekustamo īpašumu īpašniekiem saņemts nekustamā īpašuma nodoklis EUR 8811.29, intensitāte sastāda 60% (EUR 5286.77).

Pašvaldība un SIA “Agrosēta”, reģistrācijas Nr. 40003352219, 2025.gada 10.janvārī noslēdza publiskā iepirkuma ietvaros Līgumu Nr. ONP 2024/47 “Par ceļu, veloceliņu, gājēju ietvju un pagalmu atjaunošanas un izbūves darbiem”, kur atbilstoši Līguma 1.1.punktam -               SIA “Agrosēta” apņēmās veikt Olaines novada ceļu, veloceliņu, gājēju ietvju un pagalmu atjaunošanas un izbūves darbus Līgumā noteiktajā laikā un kārtībā un atbilstoši Līguma 3.1.pielikumā noteiktajam vienības izmaksas aprēķinam. Līdz ar to konstatējams, ka ceļa izbūves un remonta izmaksas DKS “LAZDAS” koplietošanas teritorijā iesniegtā projekta ietvaros sastāda EUR 13 920.96 bez PVN un atbilstoši SIA “Agrosēta” 2026.gada 28.septembrī iesniegtajai tāmei projekta kopsumma ar PVN sastāda EUR 16 844.36 EUR.

Atbilstoši noteikumu:

4.punktam, Pretendents kārtējā gadā var iesniegt vienu pieteikumu uz vienu šo noteikumu 8.punktā minēto aktivitāti. 

8.punktam, Pašvaldības finansējumu piešķir šādām aktivitātēm (darbiem):

8.1. iekšējo pievadceļu pie nekustamajiem īpašumiem izbūvei;


15.punktam, pieteikumus izvērtē Olaines novada domes Attīstības un komunālo jautājumu komiteja un Finanšu komiteja;

16.punktam, lēmumu par tiesībām saņemt Pašvaldības finansējumu vai noraidīšanu, pieņem Olaines novada dome kārtējā sēdē. Olaines novada domes lēmums par sev piederošu finanšu līdzekļu finansējuma piešķiršanu, nav apstrīdams; 

17.punktam, pēc Olaines novada domes lēmuma pieņemšanas par Pašvaldības finansējuma piešķiršanu, pašvaldība slēdz līgumu ar Pretendentu par Projekta finansēšanu. Līgumā tiek noteikta finansējuma kārtība, atskaišu sniegšanas kārtība, atbildība, kā arī citi noteikumi; 

19.punktam, Pretendents maksā avansa un citus starpmaksājumus, tai skaitā arī apmaksā tehniskā projekta izmaksas.

Slēdzams līgums ar DKS “LAZDAS” par projekta “Ceļa izbūve un remonts DKS “LAZDAS” koplietošanas teritorijā” finansēšanu, ievērojot publiskā iepirkuma ietvaros noslēgtā Līguma Nr. ONP 2024/47 noteikumus. Līdz ar to pašvaldības finansējums projektam sastāda EUR 9303.31 (atbilstoši Noteikumu 3.1 punktam EUR 5286.77 un Noteikumu                         3..2 punktam EUR 4016.54).

Ņemot vērā 2012.gada 24.oktobra noteikumu “Kārtība, kādā Olaines novada pašvaldība piešķir finansējumu dārzkopības sabiedrībām koplietošanas zemes labiekārtošanai” prasības, pamatojoties uz Pašvaldību likuma 2.panta pirmo daļu, 4.panta pirmās daļas 2.punktu un trešo daļu, 5.pantu, 10.panta pirmās daļas 21.punktu, atklāti balsojot ar 10 balsīm par – M.Ribickis, I.Brence, D.Ivanovs, A.Vurčs, J.Kudiņš, L.Šmite, I.Čukure, A.Geržatovičs, A.Lukaševics, J.Precinieks, pret nav, atturas nav, dome nolemj:

1. Atbalstīt dārzkopības kooperatīvās sabiedrības “LAZDAS” (reģistrācijas Nr.40103074794) projektu “Ceļa izbūve un remonts DKS “LAZDAS” koplietošanas teritorijā” par kopējo summu EUR 16 844.36 (ar PVN) ar pašvaldības finansējumu EUR 9303.31 (deviņi tūkstoši trīs simti trīs euro un 31 cents). 
2. Noteikt, ka lēmuma 1.punktā noteiktais pašvaldības finansējums apmaksājams no Olaines novada pašvaldības pamatbudžeta izdevumu sadaļas 04.510 „Autoceļi”                   (EKK 3263). 

3. Uzdot pašvaldības izpilddirektoram noslēgt līgumu ar lēmuma 1.punktā norādīto dārzkopības kooperatīvo sabiedrību “LAZDAS” (reģistrācijas Nr. 40103074794):

3.1. par iesniegtā projekta finansēšanu;

3.2. trīspusēju līgumu ar darbu izpildītāju (pašvaldība, DKS, darbu izpildītājs –                      SIA “Agrosēta”) par darbu izpildi.

4. Noteikt, ja dārzkopības kooperatīvā sabiedrība “LAZDAS” līdz 2026.gada 11.decembrim pašvaldībā nav iesniegusi lēmuma 3.1.punktā noteiktajā līgumā 4.1.1. un 4.1.2.apakšpunktā noteiktos dokumentus, šis lēmums zaudē savu spēku.

Sēdes vadītājs








D.Ivanovs

